Duvan - ubica br. 1 u svetu
Od pušenja u svetu umre više od 5 miliona ljudi godišnje, ali postoje problemi i sa tuberkulozom, sidom i saobraćajnim nesrećama
Više od pet miliona ljudi umre svake godine zbog pušenja, mnogi od njih u zemljama u razvoju, a doktor Tomas Friden kaže da manje od 10 odsto svih zemalja na svetu preduzima dovoljno da to spreči. Direktor Centara za kontrolu bolesti naglasio je da su Sjedinjene Države i Urugvaj zemlje čiji su programi za borbu protiv pušenja uspeli, dodavši da bi druge zemlje trebalo da prate te primere. , kaže Friden. Ali, pušenje je samo jedan od najvećih problema u svetu, rekao je Friden ističući da smrtni slučajevi zbog saobraćajnih nesreća postaju epidemija. Više od milion ljudi pogine u saobraćaju svake godine, uključujući pešake i bicikliste. , upozorava Friden. On je rekao da su infekcije respiratornih organa, kao što je tuberkuloza, i dalje jedan od glavnih problema. Milijarda ljudi nema pristup čistoj vodi, a dve i po milijarde ljudi nema prihvatljive higijenske uslove. Friden ističe da bi poboljšanje u tom pogledu moglo da spreči smrt miliona ljudi, uključujući decu koja umiru od dijareje. , ističe Tomas Friden. Direktor Centara je izjavio da je sida i dalje najveći uzrok smrti u Africi, dodavši da deo problema predstavlja i to što polovina zaraženih HIV virusom koji izaziva sidu, čak i ne zna da je bolesna. , kaže Friden. Tomas Friden je ukazao da je gojaznost takodje sve veći zdravstveni problem. On je naznačio da na svetu sada ima više ljudi koji imaju prekomernu težinu nego ljudi koji su pothranjeni i dodao da bi godišnji broj smrtnih slučajeva od raka mogao da bude manji za oko polovinu ako bi ljudi prestali da puše i počeli bolje da se hrane i da učestvuju u fizičkim aktivnostima.